section_heading: Produkcija
paragraph_text: Glumica Elizabeth Taylor izabrala je film Iznenada, prošlog ljeta kao prvi filmski projekt nakon što je završila njezina ugovorna obveza snimanja filma za MGM. U to vrijeme ona je bila najveća box-office zvijezda u Hollywoodu pa je tu moć iskoristila kako bi nagovorila producenta da glavnu mušku ulogu dodijeli Montgomeryju Cliftu. Zbog prometne nesreće u svibnju 1956. godine koja se dogodila blizu kuće u kojoj su živjeli Taylor i njezin tadašnji suprug Michael Wilding, Clift je postao težak ovisnik o drogi i alkoholu. Premda u nekoliko pokušaja nije uspio doći do doktora koji će potvrditi njegovu sigurnost, producent Sam Spiegel je svejedno krenuo s produkcijom.